Document ID: 32006D0008

DEĊIŻJONI TAL-KUMMISSJONI
ta' l-4 ta' Jannar 2006
li temenda d-Deċiżjoni 92/452/KEE dwar ċerti gruppi ta' ġbir u produzzjoni ta' embrijuni fil-Kanada u l-Istati Uniti ta' l-Amerika
(innotifikata taħt dokument numru C(2006) 5795)
(Test b'relevanza għaż-ŻEE)
(2006/8/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar kondizzjonijiet ta' saħħa ta' l-annimali li jirregolaw il-kummerċ intra-Komunitarju fil- u l-importazzjoni minn pajjiżi terzi ta' embrijuni ta' annimali domestiċi ta' l-ispeċi ta' l-ifrat (1), u b' mod partikolari l-Artikolu 8(1) tiegħu,
Billi:
(1)
Id-Deċiżjoni tal-Kummissjoni 92/452/KEE tat-30 ta' Lulju 1992 li tistabbilixxi lista ta' gruppi approvati għall-ġbir ta' embrijuni f'pajjiżi terzi għall-esportazzjoni ta' embrijuni ta' bovini lejn il-Komunità (2) tipprevedi li l-Istati Membri għandhom jimpurtaw embrijuni minn pajjiżi terzi biss jekk dawn ikunu nġabru, ġew ipproċessati u nħażnu mill-gruppi għall-ġbir ta' l-embrijuni inklużi fil-listi ta' l-Anness għal din id-Deċiżjoni.
(2)
Il-Kanada u l-Istati Uniti ta' l-Amerika talbu li jsiru emendi lill-annotazzjonijiet għal dawk il-pajjiżi f'dawk il-listi dwar ċerti timijiet ta' ġbir u produzzjoni ta' l-embrijuni.
(3)
Il-Kanada u l-Istati Uniti ta' l-Amerika kienu pprovdew garanziji rigward il-konformità mar-regoli xierqa stabbiliti fid-Direttiva 89/556/KEE u l-gruppi tal-ġbir ikkonċernati kienu ġew uffiċċjalment approvati għall-esportazzjoni lejn il-Komunità mis-servizzi veterinarji ta' dawk il-pajjiżi.
(4)
Id-Deciżjoni Nru. 92/452/KEE għandha għalhekk, tiġi emendata kif jixraq.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 92/452/KE hu emendat skond l-Anness għal din id-Deċiżjoni.
Artikolu 2
Din id-Deċiżjoni għandha tapplika mill-14 ta' Jannar 2006.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, l-4 ta' Jannar 2006.

Labels: 0
3
18
6